Diari Oficial de la Generalitat Valenciana


Sumari del DOGV 7431, del 26-12-2014 (2014/11145)

RESOLUCIÓ de 16 de desembre de 2014, del conseller d'Economia, Indústria, Turisme i Ocupació, per la que s'atorga la declaració de festa d'interés turístic local de la Comunitat Valenciana a la celebració del Misteri dels Reis Mags de Gata de Gorgos.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7431

Data del DOGV
:   26-12-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/11419


Data del document
:   16-12-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * Gata de Gorgos
    * cultura popular

RESOLUCIÓ de 16 de desembre de 2014, del conseller d'Economia, Indústria, Turisme i Ocupació, per la que s'atorga la declaració de festa d'interés turístic local de la Comunitat Valenciana a la celebració del Misteri dels Reis Mags de Gata de Gorgos. [2014/11083]  
Vista la sol·licitud presentada per l'Ajuntament de Gata de Gorgos de data 10 de desembre de 2014, en la qual insta la declaració de festa d'interés turístic de la Comunitat Valenciana per a la celebració del Misteri dels Reis Mags de Gata de Gorgos.  
Després de l'estudi de la documentació que es troba en esta conselleria i vista la proposta de resolució del director general de Turisme, de data 15 de desembre de 2014, per mitjà de la qual es proposa resoldre favorablement la concessió de la distinció indicada, de conformitat amb el que disposen els articles 3.1.c, 7.1 i 9.1 del Decret 119/2006, de 28 de juliol, del Consell, regulador de les declaracions de festes, itineraris, publicacions i obres audiovisuals d'interés turístic de la Comunitat Valenciana, resolc:  
  
Primer  
Atorgar el títol honorífic de festa d'interés turístic local de la Comunitat Valenciana a la celebració del Misteri dels Reis Mags de Gata de Gorgos (Alacant).  
  
Segon  
Amb data d'esta resolució, inscriure d'ofici la declaració concedida en el Registre Especial de Festes, Itineraris, Publicacions i Obres Audiovisuals d'Interés Turístic de la Comunitat Valenciana, Secció Primera: Festes d'Interés Turístic.  
  
Contra esta resolució, que posa fi a la via administrativa, podrà interposar-se potestativament un recurs de reposició davant de l'òrgan que ha dictat l'acte, en el termini d'un mes comptat des de l'endemà de la seua publicació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o interposar un recurs contenciós administratiu davant del Jutjat Contenciós Administratiu de València, dins del termini de dos mesos comptats des de l'endemà de la seua publicació, d'acord amb el que establixen els articles 8, 14, 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 16 de desembre de 2014.- El conseller d'Economia, Indústria, Turisme i Ocupació: Máximo Buch Torralva.